Man krap in asblik, vind babaseuntjieArgieffoto Foto: HeikeIr, Pixabay ’n Pasgebore babaseuntjie is dood in ’n asblik buite ’n kompleks in Honeyguideweg in Douglasdale, Fourways, aangetref. Russel Meiring, woordvoerder van ER24, het gesê hul paramedici het omstreeks 10:10 Maandagoggend op die babaseuntjie afgekom toe veiligheidswagte van die kompleks paramedici gekontak het. “Die baba is in ’n lap en ’n plastieksak toegedraai. Niks kon vir die baba gedoen word nie en hy is op die toneel dood verklaar,” het Meiring verduidelik. Die baba is glo gevind deur ŉ man wat in die asblikke gegrawe het. Die polisie ondersoek die saak.